pythainlp/thai_wikipedia_clean_20230101 huggingface dataset:
วัดเกาะแก้วสุทธารามตั้งวัดเมื่อ พ.ศ. 2200 ได้รับพระราชทานวิสุงคามสีมา เมื่อ พ.ศ. 2295 ชาวบ้านทั่วไปเรียกกันว่า วัดเกาะ ในอดีตมีสายน้ำไหลผ่านรอบด้าน คือ ด้านทิศตะวันตกจรดแม่น้ำเพชรบุรี และมีสายน้ำแยกจากแม่น้ำเพชรบุรีย่านวัดเกาะ 2 สาย คือทางทิศเหนือของวัด สายน้ำแยกจากแม่น้ำสายใหญ่ไหลไปทางทิศตะวันออก สายน้ำอีกสายหนึ่งอยู่ทางทิศใต้ของวัดเป็นคลองคั่นระหว่างวัดเกาะกับวัดจันทราวาส เรียกว่า "คลองวัดเกาะ" ไหลไปทางทิศตะวันออกไปบรรจบกับสายน้ำทางทิศเหนือรวมตัวไปทางทิศตะวันออกทำให้อาณาเขตของวัดมีสภาพเป็นเกาะ
วัดมีโบราณสถานและโบราณวัตถุมากมายหลายอย่างเช่น เจดีย์รายด้านหน้าอุโบสถจำนวน 2 องค์ เป็นเจดีย์ย่อมุมไม้สิบสอง ฐานสิงห์ องค์ระฆังเหลี่ยมประดับลวดลายปูนปั้น มีบัวกลุ่มรองรับแว่นฟ้าที่รับองค์ระฆัง อีกชั้นหนึ่ง ส่วนยอดของเจดีย์ทั้งสององค์ ชำรุดหักหายไป ฐานบางส่วนอยู่ใต้พื้นซีเมนต์ที่ทางวัดทำขึ้นเมื่อปรับปรุงอุโบสถ ศาลาลักษณะเป็นศาลาโถง เครื่องไม้ เครื่องบนเป็นไม้ มุงกระเบื้องว่าวซีเมนต์ ใบเสมาหินแกรนิตสลักลวดลายส่วนยอดทำเป็นยอดพระเกี้ยวครอบ เอวเสมาคอดเล็ก ที่เอวมีลายนาคสามเศียรเป็นตัวเหงา ตัวเสมาตรงกลางสลักเป็นแถบยาว กลางแถบมีลายประจำยาม จากแถบตรงกลางมีแนวเส้นโค้งออกไปตามขอบจนถึงท้องเสมา ค่อนไปทางด้านบนมีลายดอกไม้รูปกลมประดับทั้ง 2 ซีก ทำให้ดูเหมือนตาจึงมักเรียกว่าเสมาแบบมีตา ตรงแนวรูปสามเหลี่ยมที่ท้องเสมาเป็นลายดอกไม้ ใบเทศครึ่งซีก ส่วนขอบสี่เหลี่ยมที่นิยมเรียกว่าแท่นเสมาสลักลายกลีบบัว
พระประธานในอุโบสถ ปัจจุบันถูกบูรณะแล้วพร้อมกับอุโบสถเป็นพระพุทธรูปปูนปั้นปางมารวิชัย ฝาผนังอุโบสถมีจิตรกรรมฝาผนังเขียนเต็มผนังด้านข้างทั้ง 2 ด้าน เนื่องด้วยอุโบสถไม่มีช่องหน้าต่าง จดปีที่เขียนว่า พ.ศ. 2277 ตรงกับรัชกาลสมเด็จพระเจ้าอยู่หัวบรมโกศ สมัยอยุธยาตอนปลาย
วัดสมานรัตนาราม
วัดสมานรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำบางปะกง ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ ตามหน้าโฉนดที่ตั้งวัด 26 ไร่ 3 งาน 50 ตารางวา (ที่ดินนอกวัดไม่มี) วัดตั้งอยู่ในตำแหน่งฮวงจุ้ยมงคล (ถุงเงินถุงทอง)
ครอบครัวท่านขุนสมานจีนประชา (เดิมชื่อจ๋าย) เมื่อท่านขุนสมานจีนประชาถึงแก่กรรมแล้ว ภรรยาทั้ง 2 ของท่านขุนสมานจีนประชา นางทิม สืบสมาน และ นางผ่อง สืบสมาน (เพิ่มนคร) พร้อมด้วย นางยี่สุ่น มีความศรัทธาคิดจะสร้างวัดเพื่ออุทิศส่วนกุศลให้สามีผู้ล่วงลับ จึงได้ดำเนินการสร้างวัด ปรากฏตามหลักฐาน เมื่อ พ.ศ. 2422 เมื่อสร้างวัดเสร็จเรียบร้อยแล้ว จึงได้ตั้งชื่อวัดว่า วัดใหม่ขุนสมานเพิ่มนคร แต่เดิมเป็นฝ่ายมหานิกาย แต่ปกครองไม่นานนัก ผู้สร้างวัดได้ถวายพระในคณะธรรมยุตมีพระครูศิริปัญญามุนี (อ่อน เทวนิโพ) เป็นประธานสงฆ์ในการรับถวาย ต่อมาสมเด็จพระมหาสมณเจ้า กรมพระยาวชิรญาณวโรรสเสด็จออกตรวจสังฆมณฑลทางเรือตามลำแม่น้ำบางปะกง พระองค์ทรงเห็นป้ายชื่อวัดว่าไม่สอดคล้องกับตำบลไผ่แสวก จึงทรงตั้งชื่อเสียใหม่ว่า วัดไผ่แสวก เพื่อให้สอดคล้องกับตำบล แต่เมื่อทางราชการได้ยุบตำบลไผ่แสวกไปรวมกับตำบลบางแก้ว พระเถระผู้ใหญ่พร้อมด้วยภิกษุสามเณรชาวบ้านอุบาสกอุบาสิกาต่างก็มีความเห็นพ้องกันว่าสมควรที่จะเปลี่ยนชื่อวัดเสียใหม่ เป็น "วัดสมานรัตนาราม" ให้มีชื่อคำว่า สมาน เพราะเป็นตระกูลที่สร้างวัดและคำว่าแก้ว เพื่อให้สอดคล้องกับตำบล
ภายในเป็นที่ประดิษฐานของพระพิฆเนศปางนอนเสวยสุข องค์ใหญ่ที่สุดในประเทศไทย เจ้าแม่กวนอิมปางประทานบุตรที่ใหญ่ที่สุดในประเทศไทย มีเทวรูปพระพรหม 4 หน้าขนาดใหญ่ พระราหู และยังมีศาลาปฏิบัติธรรม
โรคติดเชื้อบรูเซลลา
โรคติดเชื้อบรูเซลลา  เป็นโรคติดเชื้อจากสัตว์ที่เกิดจากการทานนมที่ไม่ผ่านการพาสเจอไรส์หรือเนื้อสัตว์ที่ไม่ผ่านการปรุงให้สุกซึ่งได้จากสัตว์ที่มีเชื้อ หรือจากการสัมผัสใกล้ชิดกับสารคัดหลั่ง ชื่ออื่น ๆ ของโรคได้แก่ใไข้แบบเป็นระยะ (undulant fever), ไข้มอลตา (Malta fever) และ ไข้เมดิเตอร์เรเนียน (Mediterranean fever)
สปีชีส์ "Brucella" เป็นแบคทีเรียกรัมลบ, ไม่เคลื่อนที่, ไม่สร้างสปอร์ รูปร่างแท่ง (ค็อกโคบาซิลไล) เมื่อเข้าสู่ร่างกายจะกลายเป็นปรสิตในเซลล์ชนิดแฟกคับเททีฟก่อให้เกิดโรคเรื้อรังซึ่งอาจดำเนินไปตลอดชีวิต แบคทีเรียสปีชีส์ที่ก่อโรคในมนุษย์ได้แก่ "B. abortus", "B. canis", "B. melitensis" และ "B. suis" โดย "B. abortus" แพร่กระจายยากกว่า "B. melitensis" และมักปรากฏติดเชื้อในวัวหรือสัตว์, "B. canis" ติดเชื้อในสุนัข และ "B. melitensis" เป็นสายพันธุ์ที่แพร่กระจายง่ายที่สุดและมักติดเชื้อในแพะและแกะในบางครั้ง "B. suis" มีควาามสมารถแพร่กระจายกลาง ๆ และมักติดเชื้อในหมู อาการของโรคในมุนษย์ปนะกอบดเวยเหงื่ออกมากเกิน, อาการเจ็บปวดในข้อและกล้ามเนื้อ
สปีชีส์ "Brucella" เคนถูกนำมาใช้เป็นอาวุธในหลายประเทศพัฒนาแล้วในช่วงกลางศตวรรษที่ 20 ในปี 1954 "B. suis" เป็นอาวุธชีวภาพตัวแรกของสหรัฐอเมริกาที่เก็บไว้ในคลังแสงไพน์บลัฟ ใกล้กับเมืองไพน์บลัฟ รัฐอาร์คันซอ สปีชีส์ "Brucella" เช่นเดียวกับอาวุธชีวภาพอื่น ๆ ต่อมาถูกทำลายทิ้งในปี 1971–72 ภายใต้คำสั่งของประธานาธิบดีริชาร์ด นิกซัน
ยุคสิ้นราชวงศ์ฮั่น
Congress Poland
อาทิตย์ ตั้งวิบูลย์พาณิชย์ (เกิด 23 กันยายน พ.ศ. 2533) ชื่อเล่น แบงค์ เป็นนักแสดงและนายแบบชาวไทย เริ่มเข้าสู่วงการบันเทิงจากเวทีการประกวด The i dol project 1 เป็นหนึ่งในผู้เข้ารอบ 10 คนสุดท้ายและได้รับโอกาสร่วมแสดงภาพยนตร์เรื่อง วงจรปิด และ คน-โลก-จิต อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ เป็นที่รู้จักกันในบทบาท "เพรียว" จากเรื่อง เลื่อมสลับลาย ละครเรื่องแรกที่เล่นกับทางช่อง7 และบทบาทที่ทำให้เป็นที่รู้จักมากขึ้นคือบท "ทันพันธุ์ จิตรการ" จากละครเรื่อง ขมิ้นกับปูน และบทบาท "รัชดา" ในละครรีเมคยอดนิยมเรื่อง ระบำมาร และ "หงส์เหนือมังกร" และผลงานอื่นๆเป็นต้น
อาทิตย์เกิดที่อำเภอบ้านโป่ง จังหวัดราชบุรีเป็นนักแสดงนายแบบชาวไทย เป็นบุตรคนที่สามของครอบครัว บิดาชื่อ นายสถาพร ตั้งวิบูลย์พาณิชย์ มารดาชื่อ นางสายสุณีย์ โคว์อารีย์ บิดาและมารดาเป็นคนเชื้อชาติไทย สัญชาติไทย นับถือศาสนาพุทธ โดยมีพี่สาวสองคนและน้องสาวหนึ่งคน เกิดที่จังหวัดราชบุรี อาทิตย์จบการศึกษาระดับประถมศึกษาที่โรงเรียนธีรศาสตร์และมัธยมศึกษาที่โรงเรียนวัดทิวไผ่งาม ภายหลังอาทิตย์สำเร็จการศึกษาระดับปริญญาตรีคณะนิเทศศาสตร์ มหาวิทยาลัยรังสิต
อาทิตย์ เริ่มเข้าวงการบันเทิงจากเวทีการประกวด The i dol project 1เขาเป็นหนึ่งในผู้ผ่านเข้ารอบคัดเลือก 10 คนสุดท้าย มีชื่อเสียงจากการแสดงภาพยนตร์เรื่อง "วงจรปิด" และ "คน-โลก-จิต"เมื่อในปี 2555
เมื่อในปี 2555 อาทิตย์ได้ลงนามสัญญาเป็นนักแสดงในสังกัดช่อง 3ร่วมกับบรอดคาซท์ ไทย เทเลวิชั่นโดยผู้ผลิต หน่อง อรุโณชา ภาณุพันธ์ ต่อมาอาทิตย์มีชื่อเสียงจากแสดงละครเรื่องแรกในละครรีเมคยอดนิยมเรื่อง "แรงเงา" ในบทบาท "หมอบี" เป็นต้น
เมื่อในปี 2557 อาทิตย์ได้พลิกบทบาทเล่นบทร้ายเป็นละครเรื่องแรกจากละครเรื่อง "คิวบิก" ในบทบาท "หลิน เฟ่ยอิง" ในสาขานักแสดงดาวรุ่งชายได้รับเสนอชื่อเข้าชิงในรางวัลสยามดารา สตาร์ส อวอร์ดส์ 2014
เมื่อในปี 2558 อาทิตย์ได้รับโอกาสร่วมแสดงละครเรื่อง "สุดแค้นแสนรัก" ในบทบาท "ลือชัย" เป็นเรื่องสุดท้ายและในภายหลังอาทิตย์ได้สิ้นสุดสัญญาในการเป็นนักแสดงในสังกัดช่อง 3และร่วมกับบรอดคาซท์ ไทย เทเลวิชั่นเป็นต้น
เมื่อในเวลาต่อมาอาทิตย์ได้ลงนามสัญญาเป็นนักแสดงในสังกัดช่อง 7 เอชดีในระยะเวลา 5 ปี มีชื่อเสียงจากละครรีเมคยอดนิยมเรื่อง "เลื่อมสลับลาย" ในบทบาท "เพรียว"ในสาขาดาราสีสันที่สุดแห่งปี 2015 ได้รับเสนอชื่อเข้าชิงในรางวัลดาราเดลี่ เดอะ เกรท อวอร์ดส์ ครั้งที่ 5
เมื่อในปี พ.ศ. 2559 อาทิตย์ได้รับโอกาสแสดงละครรีเมคยอดนิยมเรื่อง "ขมิ้นกับปูน"ในบทบาท "ทันพันธุ์" แสดงคู่กับ มุกดา นรินทร์รักษ์ และในช่วงเวลาต่อมาอาทิตย์มีชื่อจากละครเรื่อง "พันธกานต์รัก" แสดงคู่กับ มุกดา นรินทร์รักษ์ อีกครั้งในครบรอบ 2 ปี ในบทบาทแสดงนำละครแนวคอมเมดี้เต็มตัวครั้งแรกในละครเรื่อง "พันธกานต์รัก" ซึ่งตอนจบมีอันดับความนิยมสูงสุดแห่งปี 2561 เรตติ้งสูงสุด 7.7จากผลงานเด่นในช่วง 2 - 3 ปีดังกล่าวทำอาทิตย์ได้รับโอกาสเป็นพรีเซนเตอร์ "7 สีปั้นรักให้โลก" ร่วมกันรณรงค์ช่วยกันปิดไฟ 1 ชั่วโมง ร่วมกับนักแสดงยุคใหม่ในยุคช่อง 7 เอชดีต่อมาอาทิตย์เป็นพระเอกละครหลังข่าวแนวหน้าคนหนึ่งในสังกัดช่อง 7 เอชดีในยุคปัจจุบัน
ในปี 2561 อาทิตย์มีผลงานละครรีเมคยอดนิยมในเรื่อง "ระบำมาร" ในบทบาท "รัชดา"แสดงคู่กับ ทัศนียา การสมนุช เป็นเรื่องราวเกี่ยวกับวัฏจักรความแค้นในกิเลสตัณหาเป็นละครแนวสะท้อนครอบครัวและได้กระแสตอบรับที่ดีเรตติ้งตอน 6.8
ในปี 2564 อาทิตย์มีผลงานละครยอดนิยมเป็นละครแนวแอ็คชั่นในละครเรื่อง "คทาสิงห์"ในบทบาท "ไตร" และ "ชัยยะ" แสดงคู่กับ เกศรินทร์ น้อยผึ้ง เป็นเรื่องราวเกี่ยวกับย้อนอดีตในตำนานศักดิ์สิทธิ์ในอดีตชาติผจญภัยในขณะที่กำลังออกอากาศได้รับกระแสที่ดีและเป็นละครแอ็คชั่นที่สนุกครบรส
ยาแก้อักเสบชนิดไม่ใช่สเตียรอยด์
การให้เลือด
การรักษา
ชดเชยสารน้ำ
รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2020
ในระหว่างการเดินขบวนพาเหรดนั้น เจ้าภาพได้มีการนำดนตรีจากวิดีโอเกมญี่ปุ่น อาทิ ดราก้อนเควสต์ ไฟนอลแฟนตาซี คิงดอมฮาตส์ โครโนทริกเกอร์ เอซคอมแบต โซนิคเดอะเฮดจ์ฮ็อก วินนิงอีเลฟเวน กราดิอุส เนเมซิส โซลคาลิเบอร์ เป็นต้น มาใช้ประกอบด้วย
2020 Summer Olympics Parade of Nations
อุปกรณ์ฉีดยาอีพิเนฟรีนอัตโมมัติ
ภาวะเลือดมีออกซิเจนน้อย (แพทย์ศาสตร์)
ลาเท็กซ์
บากูส
บากูส  เป็นย่านแห่งหนึ่งในเมืองอเล็กซานเดรีย ประเทศอียิปต์
ญะมาล อับดุนนาศิร อดีตประธานาธิบดีอียิปต์ เกิดในย่านบากูสเมื่อ ค.ศ. 1918
ทวีศักดิ์ โสมาภา
พลเรือเอก ทวีศักดิ์ โสมาภา (18 ตุลาคม พ.ศ. 2485 – ) หรือ บิ๊กช้าง เป็นอดีตผู้บัญชาการทหารเรือ แห่งกองทัพเรือไทย ซึ่งเคยออกปฏิบัติการในสงครามเวียดนาม ด้วยเรือหลวง"พงัน" ตลอดจนเป็นผู้ร่วมวางแผนอพยพคนไทยในปฏิบัติการโปเชนตง ด้วยเรือหลวง"จักรีนฤเบศร" พร้อมด้วยเรือหลวง"พุทธเลิศหล้านภาลัย", เรือหลวง"สุโขทัย", เรือหลวง"สู้ไพรินทร์", เรือหลวง"ศรีราชา" และเรือ ต.82
ทวีศักดิ์ โสมาภา สำเร็จการศึกษาระดับชั้นมัธยมศึกษาปีที่ 6 จากโรงเรียนอำนวยศิลป์ และเป็นนักเรียนเตรียมทหาร รุ่นที่ 1 ก่อนเข้าศึกษาที่โรงเรียนนายเรือ รุ่นที่ 58, โรงเรียนเสนาธิการทหารเรือ รุ่นที่ 38 และวิทยาลัยป้องกันราชอาณาจักร รุ่นที่ 39 กระทั่งเข้ารับตำแหน่งสำคัญ อาทิ เจ้ากรมยุทธการทหารเรือเมื่อ พ.ศ. 2537, เจ้ากรมสรรพาวุธทหารเรือเมื่อ พ.ศ. 2540, เสนาธิการทหารเรือเมื่อ พ.ศ. 2543 และผู้บัญชาการทหารเรือเมื่อ พ.ศ. 2545
กิจกรรมด้านศาสนา.
พลเรือเอก ทวีศักดิ์ โสมาภา ได้สร้างพระคัมภีร์"ปฎิสัมภิทามรรค (บาลี–ไทย) ภาค ๔ ฉบับภูมิพโลภิกขุ" ในโอกาสฉลองครบ 200 ปี แห่งกรุงรัตนโกสินทร์ พ.ศ. 2525 เพื่อถวายเป็นพุทธบูชา และเขาเป็นผู้ปลูกต้นพระศรีมหาโพธิ์ ที่อัญเชิญมาจากอนุราธปุระ สาธารณรัฐสังคมนิยมประชาธิปไตยศรีลังกา เมื่อวันที่ 26 พฤษภาคม พ.ศ. 2546 ณ กรมสื่อสารทหารเรือ
กิจกรรมเพื่อสังคม.
เครื่องราชอิสริยาภรณ์ต่างประเทศ.
พ.ศ. 2546 - เครื่องราชอิสริยาภรณ์ดาวขั้วโลก ชั้น ทวีตริตาภรณ์
พ.ศ. ไม่ปรากฏ - เหรียญรณรงค์เวียดนาม
มอร์ฟิน
ยาต้านฮีสตามีน
วัดจุฬามณี (จังหวัดพระนครศรีอยุธยา)
วัดจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกุ่ม อำเภอบางบาล จังหวัดพระนครศรีอยุธยา
วัดจุฬามณีสร้างขึ้้นตั้งแต่สมัยอยุธยาประมาณ พ.ศ. 2293 ชาวบ้านเรียกว่า วัดจุฬา กล่าวกันว่า พระยารัตนบดินทร์เดชานุชิต เป็นผู้อุปถัมภ์บูรณะปฏิสังขรณ์ วัดได้รับพระราชทานวิสุงคามสีมาเมื่อ พ.ศ. 2304 ทางวัดได้เปิดสอนพระปริยัติธรรมตั้งแต่ พ.ศ. 2470
เสนาสนะที่สำคัญ ได้แก่ อุโบสถมีขนาดกว้างประมาณ 13 เมตร ยาวประมาณ 2.5 เมตร หลังคาลดชั้นต่อปีก ด้านนอกรองรับด้วยเสาเหลี่ยมด้านละ 6 ต้น บนฐานเดียวกันและด้านสกัดด้านละ 6 ต้น เช่นกัน หน้าบันแต่เดิมแกะสลักด้วยไม้ ปัจจุบันทำเป็นลายปูนปั้นติดกระจกรูปพระพุทธเจ้าปางประทานพร ล้อมรอบด้วยลายกระหนกเปลว ประดับด้วยช่อฟ้า ใบระกา หางหงส์ซึ่งเดิมเป็นไม้ ปัจจุบันเปลี่ยนเป็นปูนซีเมนต์ มีประตูหน้าต่างประดับด้วยปูนปั้นเป็นซุ้มเรือนยอด ทาสีติดกระจก บานประตูและบานหน้าต่างทำเป็นลายรดน้ำ มณฑปที่ประดิษฐานพระพุทธบาทจำลอง และมีเจดีย์ทรงกลมแบบระฆังคว่ำ 2 องค์ ศาลาการเปรียญ เป็นอาคารไม้ทรงไทย 2 หลัง ยกพื้นใต้ถุนสูง แต่เดิมตั้งอยู่ริมแม่น้ำ ต่อมาย้ายมาสร้างเคียงข้างอุโบสถ หลังคาเรือนประธานทรงจั่วต่อปีกทั้ง 4 ด้าน หน้าบันตกแต่งด้วยลายแกะสลักไม้ทาสี รูปเจดีย์จุฬามณีในซุ้มเรือนแก้ว ขนาบข้างด้วยเทวดาถือฉัตร 5 ชั้น ส่วนเรือนโถงหลังเล็กด้านทิศใต้ หน้าบันแกะสลักไม้ทาสีในกรอบรูปสามเหลี่ยม ด้านนอกเป็นลายกนกเปลวสีเหลืองเป็นรูปพุทธประวัติตอนเจ้าชายสิทธัตถะทรงผนวชบนพื้นสีฟ้า
นอกจากนี้ภายในวัดได้พบโบราณวัตถุประเภทเรือโบราณ 2 ลำ ซึ่งปัจจุบันเหลือเพียงลำเดียวที่อยู่ที่วัดจุฬามณี
วัดม่วง (จังหวัดอ่างทอง)
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวตะพาน อำเภอวิเศษชัยชาญ จังหวัดอ่างทอง
เดิมวัดม่วงเป็นวัดร้างเก่าแก่ สันนิษฐานว่าร้างในสมัยกรุงศรีอยุธยาตอนปลาย ในสมัยที่แขวงเมืองวิเศษชัยชาญเป็นเมืองหน้าด่าน มีความเจริญรุ่งเรืองมาก ต่อมาเมื่อครั้งกรุงศรีอยุทธยาต้องเสียกรุงให้แก่พม่า ทำให้กลายเป็นวัดร้าง เหลือแต่เนินดินและพระพุทธรูปศักดิสิทธิ์หินศิลาแลงสีขาวปรกหักพังมีนามว่า "ขาว" โผล่อยู่เหนือเดินดินครึ่งองค์ ซึ่งต่อมาหลวงพ่อเกษม อาจารสุโภ ได้หล่อปั้นด้วยเนื้อปูนหุ้มให้เต็มองค์ ภายหลังท่านพระคูวิบูลอาจารคุณ (หลวงพ่อเกษม อาจารสุโภ) ได้มาปักกลดธุงดงค์ เห็นว่าบริเวณนี้เคยเป็นวัดร้าง น่าปฏิบัติธรรม แต่ขณะปฏิบัติธรรม ได้ปรากฏนิมิต เห็นองค์หลวงปู่ขาวและหลวงปู่แดง มาบอกว่าให้ท่านได้ช่วยก่อสร้างวัดม่วงขึ้นมาใหม่ จน พ.ศ. 2526 ท่านพระครูวิบูลอาจารคุณ ได้มีการเริ่มบูรณะและได้สร้างเสนาสนะต่าง ๆ ขึ้น โดยได้รับการบริจาค ทั้งเงินทำบุญ และทำบุญด้วยแรงงาน ร่วมกันดำเนินงานในการก่อสร้าง จนกระทั่งวันที่ 6 สิงหาคม พ.ศ. 2527 กระทรวงศึกษาธิการ จึงได้มีการประกาศยกฐานะให้วัดม่วง ซึ่งเคยเป็นวัดร้างให้เป็นวัดที่มีพระสงฆ์ เมื่อวันที่ 24 ตุลาคม พ.ศ. 2527 ได้มีการแต่งตั้งท่านพระครูวิบูลอาจารคุณเป็นเจ้าอาวาสวัดม่วง วัดได้รับพระราชทานวิสุงคามสีมา เมื่อวันที่ 12 กันยายน พ.ศ. 2529
จุดเด่นของวัด คือ "พระพุทธมหานวมินทรศากยมุนีศรีวิเศษชัยชาญ" หรือ "หลวงพ่อใหญ่" พระพุทธรูปองค์ใหญ่ที่สุดในโลก ซึ่งเป็นพระพุทธรูปปางมารวิชัย ขนาดหน้าตักกว้าง 63 เมตร สูง 95 เมตร ประดิษฐานอยุ่กลางแจ้ง อุโบสถล้อมรอบด้วยกลีบบัวสีชมพูขนาดใหญ่ที่สุดในโลก วิหารแก้วชั้นล่าง เป็นพิพิธภัณฑ์วัตถุมงคลและ วัตถุโบราณ ภายในมีรูปปั้นเกจิอาจารย์ชื่อดังทั่วประเทศ ชั้นบน ประดิษฐานพระพุทธรูปศักดิ์สิทธิ์ปางมารวิชัยแบบสุโขทัย เทหล่อด้วยเนื้อเงินแท้บริสุทธิ์ บริเวณวัด มีรูปปั้นแสดงแดนนรก แดนสวรรค์ แดนเทพเจ้าไทย และแดนเทพเจ้าจีน มีรูปปั้นแสดงเหตุการณ์ในประวัติาสตร์เกี่ยวกับส่งคราม ไทย-พม่า ด้านหลังมีวังมัจฉา
มุขมณฑลโรมันคาทอลิกอูร์เฌ็ลย์
ทีมนักกีฬาผู้ลี้ภัยในโอลิมปิกฤดูร้อน 2020
ทีมนักกีฬาผู้ลี้ภัยในโอลิมปิก จะแข่งขันในโอลิมปิกฤดูร้อน 2020 ที่กรุงโตเกียว ประเทศญี่ปุ่น ในฐานะผู้เข้าร่วมโอลิมปิกอิสระ คณะกรรมการโอลิมปิกสากลได้เปลี่ยนรหัสเป็นตัวย่อจากภาษาฝรั่งเศส "EOR" ซึ่งหมายถึง "Équipe Olympique des Réfugiés"
Refugee Olympic Team at the 2020 Summer Olympics
พายุซูรีแค
นักกีฬารัสเซียในโอลิมปิกฤดูร้อน 2020
ประเทศอัฟกานิสถานในโอลิมปิกฤดูร้อน 2020
ประเทศอัฟกานิสถาน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศอัฟกานิสถานได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
อัลเฟรท ชมิท
อัลเฟรท ชมิท (, ; 19 พฤษภาคม ค.ศ. 1931 ที่เบอร์ลิน – 28 สิงหาคม ค.ศ. 2012 ที่ฟรังค์ฟวร์ทอัมไมน์) เป็นนักปรัชญาชาวเยอรมัน
อีวัน บาร์มา
อีวัน บาร์มา  อาจเป็นหนึ่งในสถาปนิก (ร่วมกับปอสต์นิก ยากอฟเลฟ) ผู้ก่อสร้างมหาวิหารเซนต์เบซิลที่จัตุรัสแดงในมอสโก (สร้างใน ค.ศ. 1555 ถึง 1560)
เกียรติยศ.
หลุมอุกกาบาตกว้าง 128 กิโลเมตรบนดาวพุธได้รับการตั้งชื่อว่าบาร์มา เพื่อเป็นเกียรติแก่สถาปนิกคนนี้
ตำบลโพธิ์หมากแข้ง
โพธิ์หมากแข้ง เป็นตำบลในอำเภอบึงโขงหลง จังหวัดบึงกาฬ ใน พ.ศ. 2563 ตำบลนี้มีประชากร 12,931 คน
ตำบลโพธิ์หมากแข้งแบ่งออกเป็น 16 หมู่บ้าน ดังนี้:
พื้นที่ตำบลโพธิ์หมากแข้งอยู่ในความรับผิดชอบขององค์กรปกครองท้องถิ่น 2 แห่ง ได้แก่
อัลเฟรด ชมิท (นักปราชญ์)
ลิสตีตูโตสตาตาเลเดลลาซันติสซีมาอันนุนซีอาตา
ลิสตีตูโตสตาตาเลเดลลาซันติสซีมาอันนุนซีอาตา  เป็นโรงเรียนประจำสตรีแห่งแรกในฟลอเรนซ์ โดยได้รับการก่อตั้งขึ้นเพื่อลูกสาวของมาร์ควิสจีโน กัปโปนี สถาบันดังกล่าวก่อตั้งขึ้นใน ค.ศ. 1823 เพื่อให้การศึกษาแก่สตรีชนชั้นสูงและชนชั้นขุนนาง ภายใต้การอุปถัมภ์ของมารีอา อันนา แห่งแซกโซนี และเลโอปอลโดที่ 2 แกรนด์ดยุกแห่งทัสกานี เดิมอาคารตั้งอยู่ในวีอาเดลลาสกาลา ฟลอเรนซ์ กระทั่งใน ค.ศ. 1865 ได้ย้ายไปอยู่ ณ วิลลาเดลปอจโจอิมเปรีอาเล ที่มองเห็นฟลอเรนซ์ ซึ่งยังคงอยู่จนถึงปัจจุบัน โรงเรียนดังกล่าวมีองค์การภราดาในปราโต กอลเลโจชีกอญญีนี โดยมีบุคคลสำคัญทางวัฒนธรรมอย่างกูร์ซีโอ มาลาปาร์เต และดันนุนซีโอ เข้าร่วม
โรงเรียนนี้แบ่งเป็นโรงเรียนประถม, มัธยมต้น และมัธยมปลาย ซึ่งโรงเรียนประถมศึกษาเป็นโรงเรียนภาษาอิตาลี-เยอรมัน โดยสอนเด็กเป็นภาษาอิตาลี, เยอรมัน และอังกฤษ ส่วนโรงเรียนมัธยมต้นสอนเด็ก ๆ เป็นภาษาอิตาลีและอังกฤษเป็นส่วนใหญ่ โดยมีการสอนภาษาละตินเบื้องต้นและการสอนภาษากรีกโบราณเป็นวิชาเลือก
ขณะที่โรงเรียนมัธยมปลายซึ่งมีห้าปี ได้แบ่งออกเป็นโรงเรียนวิทยาศาสตร์, ภาษาศาสตร์ และคลาสสิกยุโรป โดยนักเรียนเริ่มที่อายุ 14 ปี ซึ่งภาษาศาสตร์มุ่งเน้นไปที่ภาษาเยอรมัน, ภาษาอิตาลี และภาษาอังกฤษ ตลอดจนวิชาหลัก ในขณะที่วิทยาศาสตร์ส่งเสริมวิทยาศาสตร์, ชีววิทยา, ฟิสิกส์, เคมี, ธรณีวิทยา, ปรัชญา, ประวัติศาสตร์ ส่วนคลาสสิกยุโรปเน้นไปที่กฎหมาย, เศรษฐศาสตร์, ภาษาอิตาลี, ภาษาเยอรมัน, ภาษากรีกโบราณ และภาษาละติน การอยู่ประจำยังคงเป็นแบบเอกชน แต่เป็นไปตามหลักสูตรของรัฐที่มีความต้องการมากขึ้น
เนื่องจากห้องพักมีจำนวนจำกัดภายในหอพักของเมดีชี จึงสงวนไว้สำหรับเด็กผู้หญิงประมาณ 80 คนเท่านั้น เด็กผู้หญิงส่วนใหญ่มาจากทั่วประเทศอิตาลี แต่มีนักเรียนต่างชาติเพียงไม่กี่คน เด็กผู้หญิงจากโรงเรียนนี้มีชื่อเรียกว่า "ปอจโจลีเน"
L'Istituto Statale della Ss. Annunziata
บิสซิโนซิส
บิสซิโนซิส  หรือ โรคทางหายใจจากฝุ่นฝ้าย เป็นโรคเหตุอาชีพที่เกิดจากการเผชิญฝุ่นฝ้ายในสิ่งแวดล้อมการทำงานที่อากาศไม่ถ่ายเท บิสซิโนซิสมักพบในคนงานในอุตสาหกรรมผลิตด้ายและเส้นใย ในปัจจุบันบางส่วนสันนิษฐานว่าโรคเกิดจากฝุ่นฝ้ายโดยตรง ในขณะที่บางส่วนสันนิษฐานว่าเกิดจากการทำงานของเอ็นโดท็อกซินจากผนังเซลล์ของแบคทีเรียแกรมลบที่เติบโตอยู่ในฝ้าย ถึงแม้ว่าข้อสันนิษฐานว่าด้วยเอ็นโดท็อกซินจากแบคทีเรียจะมีความเป็นไปได้มากกว่า แต่การที่ไม่พบผู้ป่วยด้วยอาการใกล้เคียงกันในอุตสาหกรรมอื่นที่คนงานเผชิญเอ็นโดท็อกซินเช่นกันนั้นยังคงทำให้ข้อสันนิษฐานนี้ขาดมูลอยู่
ในจำนวนผู้เสียชีวิตที่เกี่ยวข้องกับบิสซิโนซิส 81 รายในสหรัฐ ระหว่างปี 1990 ถึง 1999 มี 48% ที่ประกอบอาชีพในอุตสาหกรรมด้ายและเส้นใย อ้างตามที่ปรากฏบนมรณบัตร ขื่อเล่นของโรคที่ว่า "ปอดสีน้ำตาล" (brown lung) นั้นเป็นการนิยามผิด ไม่เคยมีรายงานว่าผู้ป่วยมีปอดสีน้ำตาลตามที่ชื่อนี้เสนอ
Byssinosis
คะแนนเสียงข้างมากเด็ดขาด
ลิสตีตูโตสตาตาเลเดลลา เอซเซส์. อันนุนซีอาตา
การตัดชิ้นเนื้อ
ตำบลซาง
ซาง เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 8,883 คน โดยแบ่งออกเป็น 13 หมู่บ้าน
ตำบลซางแบ่งออกเป็น 13 หมู่บ้าน ดังนี้
พื้นที่ตำบลซางทั้งหมดอยู่ในเขตเทศบาลตำบลซาง
เขาโคโมจิ
เขาโคโมจิ  เป็นภูเขาไฟในจังหวัดกุมมะ ประเทศญี่ปุ่น มีความสูง 1,296 เมตร (4,252 ฟุต) และมีความสูงสัมพัทธ์อยู่ที่ 590 เมตร (1,936 ฟุต)
การลงคะแนนแบบคะแนนเสียงที่เหนือกว่า
การลงคะแนนระบบคะแนนเสียงที่เหนือกว่า  เป็นระบบการลงคะแนนซึ่งผู้ลงคะแนนสามารถลงคะแนนให้แก่ผู้สมัครได้เพียงรายเดียว และผู้สมัครรายใดที่ได้รับคะแนนมากกว่ารายอื่นจะเป็นผู้ชนะการเลือกไป โดยในระบบที่ใช้สำหรับเขตเลือกตั้งที่มีผู้แทนคนเดียว (single-member districts) อาจเรียกว่า ระบบแบ่งเขตคะแนนสูงสุด (first-past-the-post, ย่อ FPTP) ระบบการลงคะแนนแบบตัวเลือกเดียว (single-choice voting) ระบบคะแนนเสียงที่เหนือกว่าอย่างง่าย (simple plurality) หรือ ระบบเสียงข้างมากอย่างง่าย (relative/simple majority) ส่วนในกรณีที่ใช้ในเขตเลือกตั้งที่มีผู้แทนหลายคน อาจเรียกเป็น แบบผู้ชนะกินรวบ (winner-takes-all) หรือ ระบบแบ่งเขตหลายเบอร์ (bloc voting)
ระบบนี้ยังใช้ในการเลือกตั้งสมาชิกสภานิติบัญญัติ หรือผู้นำฝ่ายบริหารในหลายประเทศ เช่น ในการเลือกตั้งเกือบทั้งหมดในสหรัฐ สภาล่างในอินเดีย (โลกสภา) สภาสามัญชนในอังกฤษ และการเลือกตั้งท้องถิ่นของสหราชอาณาจักร ฝรั่งเศส (แบบสองรอบ) และแคนาดาในระดับรัฐบาลกลางและระดับรัฐ
การลงคะแนนในระบบคะแนนเสียงที่เหนือกว่าหรือคะแนนเสียงที่เหนือกว่าแตกต่างจากระบบเสียงข้างมากซึ่งผู้ชนะการเลือกตั้งจำเป็นจะต้องได้รับคะแนนเสียงข้างมากเด็ดขาด (absolute majority) จากคะแนนเสียงทั้งหมด ซึ่งหมายความว่าผู้ชนะจะมีคะแนนเสียงมากกว่าผู้สมัครรายอื่น ๆ ทุกรายรวมกัน ส่วนในระบบคะแนนเสียงที่เหนือกว่าหรือคะแนนเสียงที่เหนือกว่าผู้ชนะแค่ต้องได้รับคะแนนที่มากกว่าผู้สมัครรายอื่นจึงจะชนะการเลือกตั้ง
ในทั้งระบบคะแนนเสียงที่เหนือกว่าและเสียงข้างมากอาจจะใช้สำหรับเขตเลือกตั้งที่มีผู้แทนคนเดียวหรือหลายคนก็ได้ ในกรณีหลัง อาจจะเรียกว่าเป็นระบบบัตรลงคะแนนหลายรอบ (exhaustive ballots) ซึ่งจะสามารถหาผู้ชนะได้รอบละคนและเริ่มการนับใหม่จนได้ผู้ชนะครบทุกที่นั่ง
ในบางกรณี รวมถึงฝรั่งเศส และในรัฐลุยเซียนาและรัฐจอร์เจียของสหรัฐ ใช้การลงคะแนนระบบสองรอบ (two-ballot) หรือระบบตัดเชือก (runoff-election) ซึ่งอาจจะต้องใช้การนับคะแนนถึงสองรอบในการหาผู้ชนะที่ได้คะแนนเสียงที่เหนือกว่า หากในการนับคะแนนรอบแรกไม่มีผู้สมัครรายได้คะแนนเสียงข้างมากเกินร้อยละ 50 ของคะแนนเสียงทั้งหมด ในรอบที่สองนั้นจะคัดเหลือเพียงผู้สมัครที่ได้คะแนนสูงสุดสองอันดับแรกเข้าชิงตำแหน่งเท่านั้น
ในวิชารัฐศาสตร์ การใช้ระบบคะแนนเสียงที่เหนือกว่าในเขตเลือกตั้งที่มีผู้แทนคนเดียวหรือหลายคนเพื่อเลือกตั้งองค์การใด ๆ ที่มีสมาชิกหลายคนนั้นเรียกว่า "single-member district plurarity" (SMDP) ซึ่งในหลายครั้งถูกเรียกว่า "ผู้ชนะกินรวบ" เพื่อให้แตกต่างชัดเจนกับระบบสัดส่วน
วลี "ผู้ชนะกินรวบ" นั้นบางครั้งอาจหมายถึงการเลือกตั้งผู้แทนหลายคนพร้อม ๆ กันในเขตเลือกตั้งเดียวในระบบแบ่งเขตหลายเบอร์ หรือเรียกอีกอย่างว่าระบบลงคะแนนยกชุด (bloc voting) หรือ MMDP ซึ่งในระบบนี้ใช้ในการลงคะแนนเลือกคณะผู้เลือกตั้งในระดับรัฐเพื่อเลือกตั้งประธานาธิบดีของสหรัฐ
ในแบบที่ใช้เลือกผู้สมัครคนเดียวนั้น ผู้ลงคะแนนสามารถลงคะแนนได้เพียงแค่ผู้สมัครเพียงรายเดียว และการตัดสินผู้ชนะนั้นใช้เกณฑ์จำนวนคะแนนเสียงที่มีมากที่สุด (คะแนนเสียงที่เหนือกว่า) จึงทำให้การลงคะแนนระบบคะแนนเสียงที่เหนือกว่านี้เป็นระบบที่ง่ายที่สุดสำหรับผู้ลงคะแนนและกรรมการผู้นับคะแนน (อย่างไรก็ตามการแบ่งเขตเลือกตั้งนั้นมักจะเป็นข้อโต้แย้งอยู่เสมอในระบบนี้)
ในการลงคะแนนเพื่อหาผู้แทนที่มากกว่าหนึ่งคนต่อเขตเลือกตั้ง ผู้ชนะเหล่านั้นคือผู้สมัครที่ได้คะแนนสูงสุด (จำนวนขึ้นอยู่กับการจัดที่นั่งในเขตเลือกตั้ง) โดยกฎที่ใช้มีทั้งผู้ลงคะแนนสามารถเลือกได้เพียงคนเดียว หรือหลายคนแต่ไม่เกินกี่คน หรือจำนวนใด ๆ ตามที่ระบุไว้ในรัฐธรรมนูญก็ได้
บัตรลงคะแนน.
โดยทั่วไป บัตรลงคะแนนในระบบคะแนนเสียงที่เหนือกว่าสามารถแบ่งได้เป็นสองแบบหลัก แบบง่ายที่สุดประกอบด้วยช่องว่างซึ่งเว้นไว้เพื่อเขียนชื่อผู้สมัครที่ต้องการด้วยลายมือ แบบที่เป็นระเบียบมากขึ้นจะมีรายชื่อผู้สมัครและมีช่องว่างข้างหน้าชื่อผู้สมัครสำหรับการกาเครื่องหมายเลือกผู้สมัครรายเดียว (หรือหลายรายในบางระบบ)
ตัวอย่างการลงคะแนนระบบคะแนนเสียงที่เหนือกว่า.
การเลือกตั้งทั่วไปในสหราชอาณาจักร.
ในสหราชอาณาจักร เช่นเดียวกับแคนาดา และสหรัฐ ใช้ระบบเขตเดียวเบอร์เดียวในการเลือกตั้งระดับประเทศ ซึ่งในแต่ละเขตเลือกตั้งจะมีผู้แทนราษฎรเพียงคนเดียว ผู้สมัครรายใดที่ได้คะแนนเสียงสูงสุดในเขตนั้นจะได้รับเลือก (คะแนนเสียงที่เหนือกว่าชนะ) โดยไม่จำเป็นจะต้องได้รับคะแนนเสียงเกินร้อยละ 50 ของคะแนนเสียงทั้งหมด ตัวอย่างเช่น เมื่อค.ศ. 1992 พรรคเสรีประชาธิปไตยชนะการเลือกตั้งในเขตเลือกตั้งหนึ่งในสกอตแลนด์โดยมีคะแนนเพียงร้อยละ 26 เท่านั้น ในระบบเขตเลือกตั้งที่มีผู้แทนคนเดียวที่ใช้ระบบคะแนนเสียงที่เหนือกว่าในการเลือกผู้ชนะนั้นมักจะทำให้เกิดพรรคใหญ่เพียงสองพรรค ในประเทศที่ใช้ระบบสัดส่วนในการเลือกตั้งนั้นในทางกลับกันไม่เป็นประโยชน์ที่จะลงคะแนนเสียงให้พรรคการเมืองใหญ่ จึงทำให้เกิดระบบการเมืองแบบหลายพรรคขึ้น
ประเทศที่ได้รับมรดกทางการเมืองมาจากบริเตนใหญ่นั้นล้วนจะมีสองพรรคใหญ่ ฝ่ายซ้ายและฝ่ายขวา เช่นในสหรัฐซึ่งมีพรรคเดโมแครต และพรรครีพับลิกัน ส่วนในแคนาดานั้นถือเป็นข้อยกเว้น โดยมีพรรคการเมืองใหญ่หลัก ๆ ถึงสามพรรค ได้แก่พรรคประชาธิปัตย์ใหม่ ซึ่งเป็นฝ่ายซ้าย พรรคอนุรักษนิยม ซึ่งเป็นฝ่ายขวา และพรรคเสรีนิยม ซึ่งอยู่ตรงกลางค่อนไปทางซ้าย ส่วนพรรคในลำดับที่สี่ซึ่งไม่ถือเป็นพรรคการเมืองหลักในปัจจุบันได้แก่ พรรคบล็อกเกเบกัวซึ่งสนับสนุนการแยกตัวเป็นเอกราชของรัฐควิเบก และเป็นพรรคประจำเขตซึ่งลงแข่งขันเพียงแค่ในการเมืองระดับรัฐ ส่วนในนิวซีแลนด์นั้นเคยใช้ระบบเดียวกับบริเตนใหญ่ซึ่งก่อให้เกิดปัญหาพรรคการเมืองใหญ่สองพรรคเช่นกัน ซึ่งทำให้พลเมืองชาวนิวซีแลนด์ไม่พอใจเพราะปัญหาของพวกเขาไม่ได้รับการแก้ไขจึงทำให้รัฐสภานิวซีแลนด์ผ่านกฎหมายใน ค.ศ. 1993 ไปใช้ระบบการเลือกตั้งเช่นเดียวกับเยอรมนี ซึ่งใช้ระบบสัดส่วน (PR) โดยมีที่นั่งจำนวนหนึ่งมาจากแบบแบ่งเขตเลือกตั้ง ต่อมาจึงทำให้นิวซีแลนด์กลายเป็นประเทศที่มีการเมืองแบบหลายพรรค
ภายหลังการเลือกตั้งทั่วไปในสหราชอาณาจักร ใน ค.ศ. 2015 มีข้อเรียกร้องจากพรรคเอกราชสหราชอาณาจักรในการปฏิรูประบบเลือกตั้งให้เป็นแบบสัดส่วนเนื่องจากพรรคฯ ได้รับคะแนนเสียงทั้งประเทศถึง 3,881,129 คะแนน แต่ได้ที่นั่งในสภาไปเพียงแค่ที่นั่งเดียว ส่วนพรรคกรีนนั้นร่วมชะตากรรมเดียวกันคือที่นั่งกับคะแนนเสียงไม่สัมพันธ์กัน ในขณะที่พรรคชาติสกอตนั้นได้คะแนนเสียงเพียง 1,454,436 คะแนน แต่ได้ที่นั่งถึง 56 ที่นั่งเนื่องจากแรงสนับสนุนท่วมท้นในเขตเลือกตั้งของสกอตแลนด์
ใช้จำนวนประชากรเป็นร้อยละโดยนำมาจากรัฐเทนเนสซีในสหรัฐเป็นตัวอย่างประกอบ
หากผู้ลงคะแนนแต่ละคนในแต่ละเมืองนั้นเลือกได้เพียงเมืองเดียว (ชาวเมมฟิสเลือกเมมฟิส ชาวแนชวิลล์เลือกแนชวิลล์ เป็นต้น) เมมฟิสจะได้รับเลือกเนื่องจากมีคะแนนเสียงมากที่สุด (ร้อยละ 42) ซึ่งในระบบนี้ไม่ได้ใช้เกณฑ์คะแนนเสียงข้างมากในการเลือกผู้ชนะ เมมฟิสเป็นผู้ชนะการเลือกตั้งเนื่องจากได้คะแนนเสียงมากที่สุดถึงแม้ว่าอีกร้อยละ 58 ของผู้ลงคะแนนจะไม่เลือกเมมฟิสก็ตาม ซึ่งปัญหานี้จะไม่เกิดขึ้นหากมีการใช้ระบบสองรอบในการลงคะแนนซึ่งแนชวิลล์ก็จะเป็นผู้ชนะแทน (ในทางปฏิบัติแล้วผู้ลงคะแนนในแชตตานูกาและนอกซ์วิลล์จะใช้กลยุทธ์ในการเลือกตั้งและเลือกเมืองแนชวิลล์แทน)
ข้อเสีย.
การลงคะแนนเสียงเชิงกลยุทธ์.
เช่นเดียวกับระบบการลงคะแนนอื่นๆ ระบบการลงคะแนนแบบคะแนนเสียงเหนือกว่านั้นง่ายต่อเกิดการลงคะแนนเสียงเชิงกลยุทธ์ เช่น "การรอมชอม" (compromising) ผู้ลงคะแนนทั้งหลายจะถูกกดดันให้ลงคะแนนให้กับผู้สมัครรายเดียวจากสองรายที่มีโอกาสชนะมากกว่าถึงแม้ความชอบที่แท้จริงของผู้ลงคะแนนนั้นอาจจะไม่ใช่ทั้งสองคน เพราะว่าคะแนนเสียงที่ออกให้ผู้สมัครรายอื่นนั้นมีโอกาสที่จะทำให้ผู้สมัครรายที่ชอบไม่ได้รับเลือกตั้ง แต่จะไปช่วยลดการสนับสนุนแก่ผู้สมัครหลักคนใดคนหนึ่งจากทั้งสองพรรคหลักที่ผู้ลงคะแนนอาจชอบมากกว่าอีกคนหนึ่งแทน พรรคการเมืองเสียงข้างน้อยดังนั้นจะสามารถดึงคะแนนเสียงจากพรรคการเมืองใหญ่พรรคใดพรรคหนึ่งได้ ซึ่งอาจเปลี่ยนแปลงผลการเลือกตั้งและไม่เกิดประโยชน์ใดๆ ต่อผู้ลงคะแนนเลย พรรคการเมืองที่เหลืออื่นๆ จะต้องเริ่มสร้างความนิยมและความน่าเชื่อถือผ่านการเลือกตั้งในหลายสมัยจนกว่าจะได้รับการพิจารณาโดยผู้ลงคะแนน